OLIVIER LASCAR

SVET PODLA ELONA MUSKA

Z francúzštiny preložila

Andrea Černáková

Ukážka z elektronickej knihy

V edícii CIVILIZÁCIA vyšlo:

1. Hannah Arendtová: Eichmann v Jeruzaleme. Správa o banalite zla

2. Philip Gourevitch: Chceli by sme Vám oznámiť, že zajtra nás aj s rodinami pozabíjajú. Príbehy z Rwandy

3. Henrik Svensen: Koniec je blízko. Dejiny prírodných katastrof

4. Tim Marshall: V zajatí geografie

5. Ian Goldin, Chris Kutarna: Epocha objavov. Nová renesancia

6. Timothy Snyder: Cesta do neslobody: Rusko, Európa, Amerika

7. Tim Marshall: Rozdelený svet.

8. Hannah Arendtová: Pôvod totalitarizmu

9. Tim Marshall: Zomrieť pre vlajku

10. David Wallace-Wells: Neobývateľná Zem

11. Francis Fukuyama: Identita

12. Edward Glaeser: Triumf mesta

13 .Daniel Kalder: Pekelná knižnica

14. kol.: Prečo ľudia veria nezmyslom

15. kol.: Epidémie v dejinách

16. Kathrin Hartmann: Zelené klamstvo

17. Ivan Kamenec: Po stopách tragédie

18. Mark Lynas: Šesť stupňov. Posledné varovanie

19. George Monbiot: Ako z toho von

20. Elias Canetti: Masa a moc

21. Branislav Kovár: Sila zániku

22. Tim Marshall: Tieňohra. Príbeh o poslednej vojne v Európe

23. Charles C. Mann: Prorok a čarodejník

24. Tim Marshall: Sila geografie v 21. storočí

25. Brezina, Čavojová ed.: Prečo ľudia potrebujú krízy

26. Silwia Frolow: Boľševici a apoštoli

27. Jared Diamond: Osudy ľudských spoločností

28. Fred Scharmen: Vesmírne sily

29. Harald Welzer: Klimatické vojny

30. Millás a Arsuaga: Sapiens a neandertálec: rozpravy o živote

31. Anya von Bremzen: Umenie sovietskej kuchyne

32. Lewis Dartnell: Pôvod. Ako Zem zmenila ľudské dejiny

33. Václav Smil: Ako naozaj funguje svet

34. Anne Reid: Krajina na okraji

35. Peter Kropotkin: Vzájomná pomoc

36. Kovár, Zajac, Benediková: Klíma v dejinách

37. Eric J. Evans: Thatcherová a thatcherizmus

38. Olivier Lascar: Svet podľa Elona Muska

Vychádza v roku 2023:

Kathrin Hartmann: Môj zelený pes

Tim Marshall: Budúcnosť geografie

Jared Diamond: Kolaps

Anya von Bremzen: Národné jedlá

Olivier Lascar: Svet podľa Elona Muska

Prvé vydanie

Z francúzskeho originálu Enquête sur Elon Musk preložila Andrea Černáková. Vyšlo vo vydavateľstve Premedia, Bratislava 2023, ako jeho 300. publikácia,

38. zväzok edície Civilizácia

Redakcia Tomáš Mrva, zodpovedný redaktor Ján Gregor,

obálka František Hříbal, tlač Finidr, Český Těšín

Copyright © 2022, Alisio, une marque les Éditions Leduc, place des

Cinq-Martyrs-du-Lycée, Buffon 75015 Paris, France

Translation © Andrea Černáková, 2023

Copyright © Vydavateľstvo Premedia, 2023

All Rights Reserved

www.premedia.sk, info@premedia.sk

ISBN 978-80-8242-169-2

Vytvorenie elektronickej verzie Dibuk, s. r. o., 2023

Venované Élizabeth, Louise, Gabrielle a Maximilienovi

„Pokúšam sa o všetko, zrealizujem, čo sa dá.“

Herman Melville, Biela veľryba, 79. kapitola, Préria

PREDSLOV

ELON MUSK A VEDA

DVA FILMY, DVE ODLIŠNÉ ATMOSFÉRY

V roku 2010 vychádza Iron Man 2 a v jednej scéne Tony Stark frajersky vkráča do luxusnej reštaurácie niekde v Monaku. Tento pomstiteľ v žlto-červenom robotickom obleku patrí k superhrdinom. Ako plejboj, miliardár a vynálezca priťahuje v päťhviezdičkovom podniku všetky pohľady. Po koberci sa nekĺže, doslova v tej prepychovej sále poletuje. Akoby čosi vetril a z pozície akéhosi poloboha sa nedá ničím zastaviť. Vtom oproti nemu vstane od stola kolos s výzorom bábiky – potľapkajú sa po pleci. Stark narazil na seberovného: „Elon!“

Áno, vo filme Jona Favreaua sa naozaj objavil Elon Musk osobne. Pre podnikateľa juhoafrického pôvodu, od roku 2002 amerického občana, to znamenalo mediálne posvätenie v štýle šampanské a bublinky. Objavil sa aj na titulných stránkach hádam všetkých technologických a ekonomických časopisov po celom svete, kde všetci vychvaľovali jeho odvahu, revolúciu, ktorú priniesol do vesmírneho a automobilového priemyslu so spoločnosťami SpaceX a Tesla, no toto bolo čosi iné. Veď poloautonómne autá sú predsa tak trocha skryté pod Ironmanovým oblekom. Darmo, Musk v sebe nezaprie geeka a nikdy sa netajil tým, že pri budovaní priemyselného impéria myslel aj na hrdinu z marveloviek. A tu ho máš, napokon sa s ním aj stretáva vo filme, kde ho stvárňuje ikonický Robert Downey Jr.!

O desať rokov neskôr už nadšenie opadá. Hoci Elon Musk stále inšpiruje filmových tvorcov, známa pesnička je už obohratá. Jeho priemyselná, technologická a finančná nezávislosť je už znepokojujúca. Don’t Look Up, film Adama McKaya, ktorý sa objavil na Netflixe v roku 2021, je trpkou metaforou o tom, ako strkáme hlavy do piesku pred hrozbou v podobe klimatickej zmeny. Vo filme je hrozba klimatickej katastrofy premietnutá do kométy, ktorá sa nebezpečne rýchlo blíži k Zemi. Astrofyzici vo filme (Leonardo DiCaprio a Jennifer Lawrence) upozorňujú, varujú, kričia z plného hrdla. Nie je to nič platné. Médiá aj politici na tento problém zvysoka kašlú. Až kým sa hrozba z neba nezhmotní. Kométu vidno voľným okom! Vtedy NASA spustí misiu, ktorá má rozbiť – ako puzzle, povedal by Audiard – to monštrum z nerastov. Ľudstvo by sa dalo zachrániť... Lenže zasahuje všemocný podnikateľ Peter Isherwell (Mark Rylance). Tento guru technológií s mimozemským výzorom sa obráti na svojich stúpencov podľa scenára, ktorý preberá princípy z „keynotes“1 Steva Jobsa. No skôr než hlavu Applu táto negatívna postava neskutočne pripomína Elona Muska. Peter Isherwell totiž riadi súkromnú vesmírnu spoločnosť, pre ktorú je kométa výhodnou komoditou (oplýva vzácnymi nerastnými surovinami, ktoré sú potrebné na výrobu elektrobatérií). Tento podliak na poslednú chvíľu zruší projekt NASA a zriadi vlastnú vesmírnu misiu. Všetko v nej je nadupané technológiami a riadi sa programom made in Isherwell, ktorý spočíva vo vycicaní kométy do špiku, kým ju roztrieštia na nespočetné množstvo neškodných kamienkov. Úžasné. „Lenže kde sú vedecké publikácie?“ pýta sa ho astrofyzik Randall Mindy (DiCaprio).

Publikačné práce – články, ktoré píšu vedci podľa metodických a presných usmernení – posudzujú im rovnocenní kolegovia, inými slovami iní vedci, ktorí po prečítaní textu potvrdia alebo nepotvrdia kvalitu vedeckej činnosti. Tieto práce sú prostriedkom na šírenie výsledkov výskumu a sú pulzujúcou miazgou akademického myslenia – tento prístup iste nie je dokonalý,² ale stále sa udržuje... Teda bol ...

Koniec ukážky